இப்பொழுதெல்லாம் எஃப்.எம் ரேடியோக்களைப் போட்டுக் கேட்டால், துணிக்கடைகள், எலெக்ட்ரானிக்ஸ் கடைகள் விளம்பரங்களோடு போட்டி போட்டுக்கொண்டு வருகின்றன கருத்தரிப்பு மருத்துவமனைகளின் விளம்பரங்கள். திண்டுக்கல்லில் புகழ் பெற்ற பிரியாணிக்கடைகளின் கிளைகளை சென்னையில் திறப்பது போல ஊர்களில் புகழ் பெற்ற கருத்தரிப்பு மருத்துவமனைகளின் கிளைகளை சென்னையில் திறக்கிறார்கள். ஆடி மாதம் வந்தால் துணிக்கடைகள் போடும் தள்ளுபடிகள், கிராண்ட் சேல் ஆஃபர் போல மகளிர் தினம், அன்னையர் தினம் வந்தால் ஸ்பெஷல் ஆஃபர் போடுகிறார்கள் இந்த மருத்துவமனைகளில். சில விளம்பரங்கள் பேக்கேஜ் சலுகை, காம்போ ஆஃபர் என்றெல்லாம் கூறி நம்மை பயமுறுத்துகின்றன.